*For den pågående sesongen, se Hamarkameratene i 2024*.

**Hamarkameratene** er en fotballklubb fra Hamar, stiftet i 1918. Laget spiller sine hjemmekamper på Briskeby gressbane, og supporterklubben har navnet Briskebybanden.

I 1969 rykket klubben for første gang opp til norsk fotballs høyeste nivå, og oppnådde året etter sin hittil største sportslige prestasjon da laget debuterte med bronsemedalje i serien. Siden har klubben vekslet mellom de tre øverste nivåer, uten noen større sportslige resultater å vise til. Med åtte nedrykk er HamKam den klubben som nest flest ganger (etter Start) har måttet ta steget fra toppserien og ned i divisjonen under. Laget har kommet til semifinalen i norgesmesterskapet seks ganger, men aldri tatt seg til finalen.

Eliteserien 2024
----------------


| Pl | Lag* v
* d
* r
 | K | V | U | T | M+ | M– | MF | P | Kvalifisering og nedrykk |
| --- | --- | --- | --- | --- | --- | --- | --- | --- | --- | --- |
| 1 | Molde | 1 | 1 | 0 | 0 | 4 | 0 | +4 | 3 | Champions League andre kvalifiseringsrunde |
| 2 | Brann | 1 | 1 | 0 | 0 | 4 | 2 | +2 | 3 |
| 3 | Bodø/Glimt | 1 | 1 | 0 | 0 | 2 | 0 | +2 | 3 | Conference League andre kvalifiseringsrunde |
| 4 | Rosenborg | 1 | 1 | 0 | 0 | 2 | 0 | +2 | 3 |
| 5 | Kristiansund | 1 | 1 | 0 | 0 | 3 | 2 | +1 | 3 |  |
| 6 | Haugesund | 1 | 1 | 0 | 0 | 2 | 1 | +1 | 3 |
| 7 | Viking | 1 | 1 | 0 | 0 | 1 | 0 | +1 | 3 |
| 8 | HamKam | 1 | 0 | 1 | 0 | 1 | 1 | 0 | 1 |
| 9 | KFUM Oslo | 1 | 0 | 1 | 0 | 1 | 1 | 0 | 1 |
| 10 | Lillestrøm | 1 | 0 | 0 | 1 | 2 | 3 | −1 | 0 |
| 11 | Odd | 1 | 0 | 0 | 1 | 1 | 2 | −1 | 0 |
| 12 | Sarpsborg 08 | 1 | 0 | 0 | 1 | 0 | 1 | −1 | 0 |
| 13 | Tromsø | 1 | 0 | 0 | 1 | 2 | 4 | −2 | 0 |
| 14 | Fredrikstad | 1 | 0 | 0 | 1 | 0 | 2 | −2 | 0 | Nedrykkskvalifisering |
| 15 | Sandefjord | 1 | 0 | 0 | 1 | 0 | 2 | −2 | 0 | Nedrykk til OBOS-ligaen |
| 16 | Strømsgodset | 1 | 0 | 0 | 1 | 0 | 4 | −4 | 0 |

Oppdatert per kamp(er) spilt 2. april 2024. Kilde: NFF  
Regler for rangering: 1) Poeng; 2) Målforskjell; 3) Scorede mål.

Historie
--------

### 1918–1946: Den spede begynnelse

#### Briskebyen Fotball-Lag

HamKam regner 10. august 1918 som sin stiftelsesdato. Den gang var det en gjeng gutter som bestemte seg for å starte laget Freidig. De skulle ikke ha mer enn elleve spillere, og kun de som kunne betale for ball fikk bli med. Det ble 1,67 kroner per person. De hadde ingen bane i starten, og det var derfor vanskelig å spille kamper. I starten spilte de mot lag som Romedal, Solvang, Hjellum, Ådalsbruk og Tangen. I april 1927 bestemte de seg for å melde seg inn i Hamar og omegn fotballkrets. De ble tatt opp 3. desember samme år, da under navnet Briskebyen Fotball-Lag (BFL).

De startet med å spille i C-klassen i 1928, men rykket med en gang opp til B-klassen. Etter å ha vunnet kvalifiseringen mot det dårligste laget i A-klassen, Fram, i 1930, rykket de opp enda et nivå.

I 1928–29 lånte de banen til Vang Fotballag, og de neste tre årene Ottestad Idrettslags bane. I 1933 spilte HamKam på Hamar Idrettsplass, og fra 1936 har de spilt på Briskeby gressbane.

#### Hamar Arbeideridrettslag

Fotballkamp på Briskeby i siste halvdel av 1930-årene
Hamar Arbeideridrettslag ble stiftet 17. desember 1927, under navnet Arbeidernes Idrettslag, Hamar. Laget hadde fra starten 21 medlemmer, men slet med å skaffe baner. De fikk til slutt leie plass på Utstillingsplassen. De deltok i Arbeidermesterskapet i fotball i 1929, og deltok også under egne faner i 1. mai-toget samme år. Ved slutten av året hadde de 120 medlemmer. Foruten fotball drev idrettslaget med friidrett, skiidrett og sykling. Etter hvert startet de også med boksing, bryting, skyting, skøyter, Ishockey og turn.

I 1938 hadde idrettslaget over 500 medlemmer. Året etter arrangerte de Arbeidermesterskapet på skøyter. Under krigen ble idrettslaget forbudt.

#### Sammenslåing

I april 1946, da klubbene ble slått sammen, var medlemstallet 719. Hamar kommune ønsket at alle idrettslagene i byen skulle slå seg sammen, men Storhamar Arbeideridrettslag sa tidlig fra at de ikke ville være med. Hamar Idrettslag ville derimot ha en sammenslåing, men de kom ikke til enighet med BFL og HAIL, som sto hverandre nærmest politisk.

Det nye idrettslaget fikk navnet Hamarkameratene, og den hadde også avdelinger for friidrett, bandy, håndball, turn, ski og miniatyrskyting.

Den tidligere Wolverhampton-spilleren Roy Wright ble fotballklubbens første trener, men han var en stor skuffelse.

### 1946–1969: Kamp om å bli best i byen

I 1940- og 1950-årene gikk seriene fra høst til vår, og HamKam spilte fra høsten 1947 i distrikt tre i Norgesserien. Det var ikke kommet noen toppserie etter krigen, og denne sesongen ble brukt til å bestemme hvilke klubber som skulle spille i den høyeste divisjonen. Ingen av lagene fra distrikt tre klarte dette. HamKam endte på sjuendeplass av åtte lag, og spilte de neste fire årene i distrikt tre i førstedivisjon, med tsjekkeren Willem Cerveny som trener. Under sesongen 1950–51 ble Landsdelsserien introdusert, og førstedivisjon ble det tredje høyeste nivået i norsk fotball. Året etter rykket HamKam opp til Landsdelsserien, etter først å ha vunnet gruppa, for så å spille kvalifisering mot Jevnaker og Drammens Ballklubb, med de to beste videre. Laget tapte 3–4 for Jevnaker, og vant 1–0 over Drammens Ballklubb. I Landsdelsserien spilte laget i gruppa Østland Nordre fram til de rykket ned i 1955. I 1956 spilte de kvalifisering igjen, men tapte 1-3 for Mjøndalen og 2-4 for Spartacus.

Juniorlaget, med blant andre Finn Thorsen på laget, vant i 1958 kretsmesterskapet. Dette lagets spillere skulle senere bli sentrale på A-laget. I femtiåra var det kamp mellom HamKam og Hamar Idrettslag om hvilket lag som var best i byen, men i løpet av 1960-årene inntok HamKam lederposisjonen.

Fra 1956 til 1961 spilte HamKam i 1. divisjon, distrikt tre, det som da var det tredje nivået i seriesystemet. I 1957 ble distrikt tre delt opp igjen, slik at de spilte i 1. divisjon, distrikt tre, gruppe A, som også var kjent som *Oplandene*. I 1961 vant de avdelingen sin, og spilte kvalifisering mot vinneren av gruppe B, Ytre Rendal. HamKam vant henholdsvis 1–0 og 4–1, og var klare for Landsdelsserien. I 1963 ble det gjort endringer i seriesystemet igjen, som førte til at laget spilte i 3. divisjon, Østland Nordre. Der spilte de til og med 1967, da de vant gruppa, og rykket opp til andredivisjon. To år senere rykket de opp til 1. divisjon.

Laget som møtte Strømsgodset i den andre semifinalen i 1969. Foran f. v. Erik Skattum, Bjørn Hansen, Hans Glorvigen, Kjell Håkonsen, Kai Nyland. Bak. f. v. Edgar Malman, Finn Thorsen, Trond Ellefsen, Leif Hagelund, Knut Amundsen, Helge Grønlien. Foto: Normann Fotoatelier 
### 1970–1980: Klubbens storhetstid

I 1970 spilte HamKam for første gang på øverste nivå i norsk fotball. Det endte med tredjeplass, bare to poeng bak vinneren Strømsgodset. I 1970-årene ble laget anført av spillere som Finn Thorsen, Edgar Malman, Stein Karlsen, Tore Antonsen og Pål og Tom Jacobsen. Før 1971-sesongen hentet Ham-Kam inn den østerrikske treneren Karl Adamek fra Bodø/Glimt. Etter halvspilt sesong lå Ham-Kam på andreplass med ett tap og en uavgjort. Adamek var likevel så misfornøyd at han dro hjem til Østerrike. I en artikkel i *Hamar Arbeiderblad* etter 4-0-tapet for Fredrikstad ble det skrevet om Adamek: «Adamek hadde god grunn til å være misfornøyd. Det er han forsåvidt alltid, men denne gangen var det bare resignasjon.» I 1973 ble Karlsen toppskårer i 1. divisjon med 17 mål, og han var også lagets toppskårer fra 1971 til 1974. Laget var stabile i 1. divisjon fram til 1974, da de kom på 10.-plass og rykket ned. De rykket opp igjen året etter, men de fikk bare to sesonger før de nok en gang måtte ta turen ned en divisjon. I 1978 kom de på andreplass i 2. divisjon (bak Rosenborg), og rykket opp på ny. Gleden var kortvarig; i 1979 rykket de ned igjen.
De kom på 10.-plass og fikk 18 poeng – det samme som nedrykket i 1977. I 1980 rykket klubben opp til landets øverste divisjon for tredje gang på seks år.

### 1981–1990: Økonomiske problemer og fremvekst av nye talenter

Det gikk også opp og ned i 1980-årene, med to nedrykk (1983 og 1987) og ett opprykk (1985). Spillere som Terje Kojedal, Cato Erstad og Vegard Skogheim slo igjennom. Det gjorde også spissen Tor Arne Granerud, som ble toppskårer i serien i 1981. I 1984 ble det bygd tribune med 2 300 sitteplasser på Briskeby. Klubben tok opp et lån på to millioner kroner som førte til økonomiske problemer de neste ti årene, blant annet på grunn av renteoppgang. I 1994 reddet Hamar kommune klubben fra konkurs ved å kjøpe hele anlegget.

I midten av 1980-årene kom Einar Rossbach, Stein Kollshaugen og Jan Åge Fjørtoft til HamKam. De var alle med på å føre laget til semifinalen i cupen i 1987, hvor de tapte 1-2 mot Brann. Etter nedrykket samme år forlot noen av nøkkelspillerne klubben, men erstatninger kom i form av Stein Arne Ingelstad (1988) og Ståle Solbakken (1989), og de spilte semifinale igjen i 1989 mot Viking etter å ha slått ut Rosenborg i kvartfinalen. Det endte med tap 1-3.

### 1991–1995: Tiden under Peter Engelbrektsson

Foran 1991-sesongen ble svenske Peter Engelbrektsson hentet inn som ny trener, da Alf Inge Notkevich måtte gi seg på grunn av sykdom. Forsvareren Leif Nordli, som senere skulle bli kaptein for laget, ble hentet inn sammen med Erling Ytterland. Etter endt sesong var HamKam klare for Tippeligaen, med 51 poeng – ni flere enn Strindheim. Da hadde de blant annet vunnet 12–0 over Pors Grenland. Etter sesongen la kaptein Terje Kojedal opp.

HamKam vant sin første kamp i det som nå var blitt hetende Tippeligaen 3–1 over Brann, men skulle slite med å holde seg oppe. Etter halvspilt sesong hadde de kun 14 poeng, og fire seire. På de siste elleve kampene fikk de bare seks poeng. Faren for nedrykk var såpass overhengende at Terje Kojedal valgte å gjøre comeback. Han fikk med seg de tre siste seriekampene, og HamKam endte på tiendeplass med 20 poeng – det samme som Sogndal, som rykket ned. Begge lagene hadde skåret 30 mål, men mens HamKam bare hadde sluppet inn 46, hadde Sogndal sluppet inn 53. HamKam måtte spille kvalifisering mot Strømmen og Drøbak/Frogn. De spilte 4–4 mot Strømmen i den første kampen, og vant 2–1 mot Drøbak/Frogn i den andre. Dermed beholdt de plassen.

I 1993-sesongen skulle det gå mye bedre, selv om det startet dårlig, med bare ett poeng på de tre første kampene. Høydepunktene kom med 4–3-seier over Lillestrøm, hvor Petter Belsvik skåret fire mål – de to siste i det 82. og 90. minutt. Et annet høydepunkt var seier 2–1 over Bodø/Glimt med nærmere 8 000 tilskuere på Briskeby. Etter den kampen i august hadde HamKam bare ett lag over seg på tabellen. Men det ble en liten nedtur de siste åtte kampene med fem tap og kun to seire (som begge endte 6–0). Den siste seriekampen, mot Fyllingen, ble bare sett av 800 tilskuere. Sesongen hadde likevel vært en opptur, og laget endte på femteplass.

Foran 1994-sesongen mistet klubben Ståle Solbakken, Petter Belsvik og keeper André Ulla, mens Frode Aurmo og Arild Rebne ble hentet inn. 3–2-seieren over Rosenborg i slutten av august var det store høydepunktet i sesongen – det var trøndernes første tap den sesongen. Stein Arne Ingelstad skåret to mål, og Rolf Furuly ett. Det ble til slutt en åttendeplass, fire poeng over nedrykksplassen.

I 1995 var det første gangen Tippeligaen hadde 14 lag. HamKam hentet inn ny keeper i Clas André Guttulsrød, Thorstein Helstad ble hentet fra FL Fart og Thomas Øverby kom inn på midtbanen. De kunne likevel ikke hindre 13.-plass og nedrykk, bare to poeng bak Kongsvinger på 11.-plass. Lyspunktet var to seire over Vålerenga. 1–9-tapet for Rosenborg er det største tapet HamKam har gått på i seriesammenheng siden 1968.

### 1996–2002: Bølgedal

Etter nedrykket fra Tippeligaen i 1995 forsvant trener Peter Engelbrektsson sammen med flere sentrale spillere. Blant annet gikk Vegard Skogheim til Viking, Tom Henning Hovi til Skeid, Jon Eirik Ødegaard til Trøndelag, mens Kent Karlsen gikk til Vålerenga. Tidligere assistenttrener Knut Hagen ble hovedtrener, men laget fikk ikke noen større forsterkninger, selv om Rune Burkeland og Fred Leo Nysæther kom til klubben. Sesongen 1996 gikk likevel bra, og HamKam havnet på tredjeplass i avdeling A, bak Lyn og Odd Grenland.

Målet var likevel å rykke opp, og før 1997-sesongen ble Ivar Hoff hentet inn som hovedtrener. Han tok med seg Kenneth Nysæther fra Vålerenga. Andre spillere som kom var Mads Brannstorph, Truls Vaagan og Fredrik Garshol. Hoff ble ingen suksess på Hamar, og 21. mai gikk han av etter bare seks serierunder. HamKam hadde da fire poeng etter like mange uavgjorte. Knut Hagen ble igjen hovedtrener, mens Kenneth Nysæther ble solgt til Lillestrøm. Laget endte til slutt på niendeplass, med ni seire, og kun ett poeng over nedrykksstreken. Da sesongen var over, gikk stortalentet Thorstein Helstad til Brann, mens keeper Clas André Guttulsrød gikk til Bodø/Glimt.

#### Økonomiske problemer

1998 var preget av problemer. Før sesongen ble klubben reddet fra konkurs av private investorer, og spillerne måtte gå kraftig ned i lønn. Knut Hagen fikk etter hvert hjelp av sportslig leder Pål Jacobsen som trener, før Hagen måtte gå av helt. Før 18. serierunde ble Jacobsen sportslig leder igjen, mens de gamle HamKam-spillerne Terje Kojedal og Viggo Sundmoen tok over, uten at det gikk noe bedre. Laget tapte de ni siste kampene, havnet på sisteplass og rykket ned til 2. divisjon. Etter sesongen sluttet trenerne, samt kaptein Leif Nordli.

Foran 1999-sesongen hentet man inn svenske Conny Karlsson, som tidligere hadde gjort underverker i Haugesund. HamKam skulle rykke opp, men det så dårlig ut i starten. Tapet for Grei på hjemmebane i tredje serierunde regnes av klubbens supportere som den største ydmykelsen i klubbens nyere historie. HamKam lå midt på tabellen etter halvspilt sesong, og Vegard Skogheim, som egentlig hadde lagt opp, gjorde comeback. Etter at han kom, vant HamKam 14 av de 16 siste kampene, og rykket opp igjen med 53 poeng. Midt i sesongen gikk Stian Berget til Lillestrøm.

Conny Karlsson fortsatte som HamKam-trener i 2000. Han hentet inn den tidligere Haugesund-spilleren Felix Ademola, Kongsvinger-kjempen Charles Berstad og svenske Per Johansson. Målet var å bli et stabilt førstedivisjonslag, og klubben var fornøyd med sjetteplassen. Spesielt med tanke på at de hadde måttet bytte trener halvveis i sesongen – da spillerne kom til Briskeby før kamp mot Sogndal fikk de vite at Karlsson var blitt lagt inn på sykehus med hjerteinfarkt. Assistenttrener Stein Arne Ingelstad og rekruttrener Tom Stensrud ledet derfor laget. Det endte med tap 2-5, noe som også ble tilfelle i kampen etter – da med Tom Jacobsen som ny hovedtrener.

#### Nesten opprykk

Foran 2001-sesongen fikk FF Lillehammer-trener Svein Cato Bakkemo jobben som klubbens nye trener. Han hentet flere spillere, blant andre keeper Svein Inge Haagenrud og svensken Glenn Leif Ståhl. Sveinung Fjeldstad kom også på utlån fra Lillestrøm. Fjeldstad fikk heltestatus etter kampen mot Vålerenga 16. september, da han skåret 3–1-målet på hel volley. Etter kampen ledet laget 1. divisjon, og lå lenge an til å rykke direkte opp. I nest siste serierunde skulle de sikre opprykket mot Skeid, og klubben satte opp gratis supporterbusser, men tapte 1-4 etter blant annet å ha bommet på to straffespark og fått en spiller utvist. Selv med seier mot Aalesund i siste serierunde ble det tredjeplass, to poeng bak Vålerenga og Start. I kvaliken ble Bryne for sterke, og HamKam tapte sammenlagt 0-3.

Med en slik sesong var målet for 2002 klart – opprykk til Tippeligaen. Espen Haug, Espen Olsen og Marius Gullerud kom til klubben. Men sesongen ble likevel en stor skuffelse for både supportere og spillere. HamKam endte på åttendeplass, og Bakkemo måtte slutte som trener. Klubben slet igjen med dårlig økonomi, og etter sesongen måtte flere spillere gå.

### 2003–2005: Tiden under Ståle Solbakken

Ham-Kam-spillerne takker supporterne etter den siste kampen i 2004-sesongen borte mot Odd.  Foto: Torstein Frogner 
I 2003 rykket klubben igjen opp til Eliteserien, nå med Ståle Solbakken som trener. Høydepunktet i 2004-sesongen var lagets overbevisende 2–0-seier over Rosenborg, og knivingen med topplagene om en plass blant de fire beste i serien. Sesongens mørkeste øyeblikk var da HamKam-spilleren Sveinung Fjeldstad ble tatt i doping 14. mai, som den første i eliteserien noensinne. HamKam endte til slutt på en god femteplass, på tross av at de hadde et av seriens minste budsjetter.

Forventningene var store foran 2005-sesongen, og ble ikke mindre med 3–1-seier over Vålerenga i første serierunde. Men med flere tap og mange langtidsskader måtte HamKam allikevel kjempe for å beholde plassen i Tippeligaen, og endte til slutt på 10.-plass. Tiden under Ståle Solbakken ga mange troen på at HamKam var gitt en ny start, og optimismen var større enn på lenge. Blant tilhengerne fikk Solbakken således tilnavnet «Salvatore» på grunn av sin innsats i klubben, både sportslig og for å bygge opp en sunn og profesjonell kultur innad i organisasjonen.

I både 2004 og 2005 så gjennomsnittlig flere enn 5500 mennesker hjemmekampene på Briskeby, noe klubben ikke hadde vært i nærheten av på flere tiår. Som følge av den store oppslutningen, samt krav fra Norges Fotballforbund, meldte behovet for et nytt stadion seg. I løpet av vinteren ble det vedtatt å bygge nye tribuner rundt den eksisterende gressmatten, et prosjekt som skulle være endelig ferdig i 2007, senere utsatt til seriestart 2008. Klubbens økonomi var også solid, blant annet takket være lønnsomme salg av spillere som Petter Vaagan Moen og Jarl André Storbæk for henholdsvis ti og fem millioner kroner. Spillersalgene var sterkt medvirkende til at HamKam gikk med 10,9 millioner kroner i overskudd i 2005. Disse to spillerne, samt Espen Olsen, fikk også debutere på A-landslaget som følge av sin innsats i HamKam med Solbakken som trener.

### 2006: Ny trener, store utskiftinger i stallen, nedrykk

Etter 2005-sesongen avsluttet Ståle Solbakken kontrakten ett år før tiden for å bli ny hovedtrener i FC København. Dermed ble Frode Grodås ansatt som ny hovedtrener, og Lars Tjærnås ble ny sportssjef. I likhet med Solbakken hadde ikke Grodås noen tidligere erfaring som fotballtrener på toppnivå da han fikk ansvaret. I tillegg til nye trenere var det store utskiftinger i spillerstallen foran 2006-sesongen. Nøkkelspillere som Jarl André Storbæk, Petter Vaagan Moen, kaptein Peter Sørensen, Glenn Leif Ståhl, Eddie Gustafsson, Kenneth Dokken, Axel Smeets og Geir Frigård forlot alle klubben.

For å erstatte disse spillerne ble Tommy Øren kjøpt fra Sogndal, Ivar Rønningen, ny førstekeeper, fra RBK og den finske landslagsspilleren Juha Pasoja fra Haka. Rune Buer Johansen var også tilbake i A-lagstroppen etter blant annet å ha slitt med skader i to år. Tre uker før seriestart ble belgiske Steve Cooreman hentet fra Gent, mens ungarske Balázs Nikolov ble klar for klubben kun to uker før seriestart. Som følge av skader på to av tre spisser, sikret HamKam også, kun timer før overgangsvinduet stengte 31. mars, en avtale med Rapid Wien om å låne østerrikske Roman Kienast fram til sommeren. Han ble senere kjøpt av klubben da utlånsperioden utløp. Stallen for 2006-sesongen var dermed klar, med seks nye spillere til å erstatte de elleve som hadde forlatt klubben etter 2005-sesongen. Mens overgangsvinduet var åpent på sommeren, forlot Espen Haug klubben til fordel for Hønefoss, mens Morten Bertolt kom til Hamar på utlån fra FC København.

Selv om HamKam med dette etter manges mening hadde en bedre spillerstall enn på flere tiår, og spillerne var lite skadet sammenlignet med særlig 2005-sesongen, greide laget aldri å komme seg vekk fra nedre halvdel av tabellen. Klubben lå på 9.–10.-plass gjennom store deler av sesongen. Høydepunktene var seirene mot gullvinner Rosenborg, 3-0 på Lerkendal, og daværende serieleder Brann, 4–0 på Briskeby. Etter 1–5-tap mot Stabæk i siste serierunde ble det klart at HamKam endte på 13.-plass, og klubben rykket dermed direkte ned til Adeccoligaen – for syvende gang. Som et resultat av dette kom klubben og daværende hovedtrener Frode Grodås til enighet om å avslutte samarbeidet etter en kort evalueringsprosess 8. november 2006.

Kampen mellom Hamarkameratene og Løv-Ham i 9. serierunde i Adeccoligaen 2007 på Briskeby. Foto: Thomas Andersen 
Ny og gammel tribune på Briskeby i april 2009.  Foto: Cato Edvardsen 
### 2007–2008: Erlandsen, opprykk og nytt stadion

*Se også Hamarkameratene i 2007 og Hamarkameratene i 2008.*
Uken etter, 13. november, ble det kunngjort at Arne Erlandsen overtok jobben som hovedtrener. Med seg som assistenttrener og spillerutvikler fikk han den tidligere HamKam-spilleren Vegard Skogheim. Erlandsen og Skogheim kom fra stillinger som hovedtrener i henholdsvis IFK Göteborg og Kongsvinger IL. Lars Tjærnås fortsatte som sportssjef. Ved halvspilt sesong i begynnelsen av juli lå HamKam på andreplass i Adeccoligaen. Det ble også startet riving av et par hus rundt Briskeby gressbane for å forberede byggingen av nytt stadion. 20. august ble angrepsspilleren Espen Olsen solgt til Stabæk. Etter 6–0-seieren over Mandalskameratene på Briskeby 28. oktober ble det klart at klubben rykket opp til Tippeligaen med andreplass i serien, etter å ha kjempet i toppen av tabellen i store deler av sesongen. Hamarkameratene satte for øvrig ny scoringsrekord i de to øverste divisjonene med sine 82 mål i løpet av sesongen. Etter sesongslutt skrev HamKam kontrakt med blant annet Arnar Førsund, Jon Masalin og Olivier Karekezi.

Sesongen endte nok en gang med nedrykk. HamKam vant bare fem kamper, mot Viking, Rosenborg, Strømsgodset, Aalesund og Lyn. 2–1-seieren mot Rosenborg, hvor den lokale helten Marcus Pedersen skåret i siste spilleminutt ble stående som høydepunktet i sesongen. Den brasilianske nyervervingen Leonardo Ferreira da Silva kom i medias fokus under kampen mot Fredrikstad 18. august da han skallet ned FFKs Abgar Barsom. da Silva hevdet det var tilfeldig. Doms- og sanksjonsutvalget var til dels enig, men han måtte likevel sone to kamper. I august kom kroaten Ante Vitaić og ble raskt populær. Han skåret to mål direkte fra cornerflagget, og fikk også orden på midtbanen.

### 2009–2010: Utskiftninger, nedrykk og økonomiske problemer

*Se også Hamarkameratene i 2009 og Hamarkameratene i 2010.*
Før sesongen ble det gjort store utskiftninger i administrasjonen til HamKam. Klubbdirektør siden 1999, Truls Haakonsen, sluttet til fordel for Vålerenga, mens styreleder Erik Stensrud også trakk seg. Tor Rullestad erstattet Haakonsen, mens tidligere statsråd Morten Andreas Meyer ble ny styreleder. Også sportssjef Lars Tjærnås kunngjorde at han sluttet i HamKam. Nye spillere som ble hentet inn var unggutten Thomas Lehne Olsen fra Moelven IL Fotball, samt Tippeligaveteranene Olav Råstad og Jørgen Jalland fra henholdsvis Bodø/Glimt og Vålerenga. 11. juni, etter flere middelmådige resultater og misnøye fra både egne spillere, lokalpresse og supportere, ble HamKam og Erlandsen enige om å avslutte samarbeidet. Han ble erstattet umiddelbart av Erlandsens assistent og tidligere klubbprofil Vegard Skogheim.

I september var klubben på randen av konkurs, men klarte å samle inn nok penger til å holde det gående ut sesongen. Færre tilskuere på hjemmekampene enn budsjettert, samt at de ikke fikk solgt verken spillere eller eiendom var blant grunnene til at budsjettet ikke holdt. Dessuten hadde det tidligere vært en dårlig betalingskultur på Briskeby. Sportslig gikk det også dårlig, og én serierunde før slutt ble det klart at HamKam rykket ned til andre divisjon. HamKam var igjen tilbake i 2. divisjon, slik de også var i 1999. Konsekvensene av nedrykket var at det ble kuttet i antall stillinger i administrasjonen, og at klubben valgte å sette et lønnstak på spillerlønningene til 200 000 samt reforhandle alle spillerkontrakter. Følgene ble at flere spillere enten valgte å forlate klubben eller fikk sin kontrakt sagt opp, og dermed sto fritt til å forhandle med andre klubber. Med en klubb nærmest ribbet for spillere, ble flere unge spillere hentet opp fra rekruttlaget, og sammen med etablerte spillere som Ivar Rønningen og Vegar Bjerke (som valgte å fortsette) skulle disse ungguttene utgjøre grunnstammen i sesongen som skulle komme. Også Lars Eirik Bredvold samt de tidligere HamKam-spillerne Hai Lam og Pål Ekeberg Schjerve ble hentet inn fra Nybergsund.

Ham-Kam-spillerne feirer etter seier over Sogndal på Fosshaugane Campus 9. juni 2007. Fra venstre til høyre: Markus Ringberg, Vegar Bjerke, Juha Pasoja, Espen Olsen, Truls Jevne Hagen, John Anders Rise, Roman Kienast, Thomas Øverby, Marius Gullerud, Jan Michaelsen og Svein Inge Haagenrud.  Foto: Torstein Frogner 
Treningskampene som oppkjøringen til neste sesong startet bra med 8 seire, 2 uavgjorte og ett tap (0-1 mot Lørenskog). Klubben hadde serieåpning 19. april mot Tromsø 2 og tapte kampen 0-1 foran snaut 1700 tilskuere. Etter fem kamper sto laget med 2-0-3 og hadde tapt 3 av 3 mulige hjemmekamper og lå i bunnsjiktet av tabellen. 1–2-tapet hjemme mot lillebror Brumunddal ble regnet som det mest ydmykende tapet for klubben noensinne. 4–0-seieren hjemme mot KFUM ga derimot ny optimisme og Kamma nærmet seg mer og mer serielederen Raufoss. I bortekampen mot nevnte Raufoss 29. august vant HamKam 4-1, med fire mål av 19-åringen Thomas Lehne Olsen, og HamKam lå på tabelltopp.

Ut sesongen ble det aldri skikkelig spennende om opprykket, selv om KFUM de siste kampene var bare noen få poeng bak. HamKam sikret opprykket i siste seriekamp 23. oktober hjemme mot Lørenskog, hvor de vant med sifrene 6-0 foran over 3000 tilskuere. HamKam vant dermed 2. divisjon, avdeling 4 med 59 poeng, kun tre poeng foran KFUM. Av spillere som markerte seg i 2010-sesongen var spissene Thomas Lehne Olsen og Pål Alexander Kirkevold for henholdsvis 26 og 19 mål, samt midtstopperen Edmir Asani, som spilte samtlige kamper.

Etter at optimismen med opprykket hadde satt seg, kom den store overraskelsen 21. desember da styret besluttet å begjære klubben konkurs, samt stille sine plasser til disposisjon på grunnlag av likviditetsutfordringer og vanskeligheter med å gå i balanse med regnskapet for 2010. Denne meldingen kom kun en ukes tid etter at klubben hadde fått tildelt 8,5 millioner kroner av Hamar kommune for å dekke utestående gjeld knyttet til selskapene rundt stadionanlegget Briskeby. Etter noen dager med avisoppslag, leserinnlegg og lederkommentarer i lokalpressen, ble det klart at klubben gjennom en redningspakke var reddet av næringslivet og privatpersoner i Hamar og omegn.

### 2011–2014: Optimisme til total kollaps

*Se også Hamarkameratene i 2011, 2012, 2013 og 2014.*
Etter at HamKam ble reddet fra konkurs på tampen av 2010, ble klubben dermed klar for Adeccoligaspill i 2011. Gjennom redningspakken som ble presentert, ble det dog lagt fram føringer fra næringslivet om at den lokale profilen skulle fortsette som sesongen før, og at det primært skulle satses på lokale og regionale talenter. Også på toppnivå i klubben ble det gjort nye forandringer som følge av at det gamle styret hadde stilt sine plasser til disposisjon, og et nytt styre ble satt med den tidligere daglige lederen Tor Rullestad som ny styreleder. HamKam røk ut av Norgesmesterskapet i andre runde mot Byåsen, men i serien var laget i medvind og i den 13. serierunden lå HamKam på førsteplass. Høstsesongen startet i midlertidig med moderate resultater, men mot slutten av sesongen var laget i opprykkskampen helt til de to siste serierundene, da de tapte stort mot henholdsvis Sandefjord hjemme og Hødd borte.

2012-sesongen startet dårlig for Ham-Kam med tre tap på rad, men etterhvert snudde det, og de lå på tredjeplass halvveis, etter blant annet å ha vunnet 7-2 over Tromsdalen. 20. september ble det avgjort at laget ble trukket to poeng på grunn av negativ egenkapital. Hadde ikke Ham-Kam blitt trukket poengene, ville de havnet på kvalifiseringsplassen. Både Tore Andreas Gundersen og Thomas Lehne Olsen skåret tosifret antall mål for klubben i løpet av sesongen, og sistnevnte gikk til Strømsgodset før 2013-sesongen.

2013-sesongen startet relativt bra, men det jevnet seg ut i løpet av sesongen. 5. mai spilte de hjemmekamp mot Elverum, hvor inngangsprisen ble satt ned og begge lagene delte en større pott med sponsorpenger. Med over 5 000 tilskuere var det den mest besøkte hjemmekampen på fem år. En liten oppsving i september og oktober gjorde at de lå på tredjeplass da det gjensto to kamper, og hadde mulighet til å rykke opp direkte. Men de klarte bare ett poeng på de to siste kampene, og endte fire poeng bak Stabæk som sikret den siste opprykksplassen. I kvalifiseringen møtte HamKam Ranheim, en kamp de tapte 2-0.

2014 startet med en ikke-sportslig gladnyhet for Hamarkameratene — for første gang på mange år gikk klubben i pluss, med et overskudd på 25 000 kroner for året 2013. Gleden skulle likevel vise seg å være kortvarig. I sesongens første kamp fikk Emil Sildnes en karrieretruende skade. To kamper senere hadde HamKam ett poeng, og trener Vegard Skogheim trakk seg. I midten av mai ble tidligere Kamma-spiller Peter Sørensen ansatt som ny trener. Laget tok sin første seier 25. mai, men etter halvspilt sesong i slutten av juni hadde laget fortsatt bare fem poeng, og sirenene gikk på Briskeby. 26. juni holdt styreleder Morten Kristiansen pressekonferanse hvor han sa at klubben hadde fem dager på å skaffe seg 3,2 millioner kroner, eller så ville de gå konkurs. Sviktende sponsorinntekter, publikumsinntekter og inntekt basert på tabellplassering fikk skylda. Klubben klarte seg så vidt, etter å ha sagt opp alle ansatte i administrasjonen, og gitt spillerne krav om lønnskutt på minimum 50 prosent. I løpet av sommeren forlot åtte av spillerne klubben. Det samme gjorde Sørensen, og Svein Inge Haagenrud tok over trenerjobben. 30. august trakk Haagenrud seg som hovedtrener, fordi han mente han ikke hadde styrets tillit. Chris Twiddy tok over. Sesongen endte med nedrykk, og klubben hadde et underskudd på 1,38 millioner ved årets slutt.

### 2015–2020: Fra andre til første divisjon

*Se også Hamarkameratene i 2015, 2016, 2017, 2018, 2019 og 2020.*
Kent Bergersen ble i november 2014 ansatt som ny trener. 2015-sesongen ble preget av en økonomisk snuoperasjon, og få spillere hadde kontrakter som gikk lenger enn ett år. Ham-Kam endte på en fjerdeplass, og Bajram Ajeti ble toppskårer med 15 mål. Bergersen fortsatte som trener i 2016, men fikk sparken etter fire serierunder. 5-0-tap for nabo Elverum var dråpen som fikk begeret til å renne over. Kevin Knappen ble hentet fra Brumunddal. Han førte Ham-Kam til andreplass, åtte poeng bak Elverum. Ivar Sollie Rønning ble hentet fra 1.-divisjonsklubben Levanger før sesongen, og ble toppskårer med 17 mål. Sollie Rønning ble klubbens toppskårer også i 2017-sesongen, da Ham-Kam rykket opp til 1. divisjon. Ham-Kam vant avdelingen suverent, 18 poeng foran rivalen Raufoss.

I den første sesongen i førstedivisjon siden 2014 endte laget på niendeplass, ett poeng bak kvalikplassen. Foran 2019-sesongen gjorde laget endringer på trenerfronten: Gaute Helstrup ble ny trener mens Espen Olsen ble ny sportssjef. Laget endte til slutt på 10. plass med 38 poeng. 2020-sesongen ble kaotisk på mange måter, med tre måneders utsettelse på grunn av Koronaviruspandemien med begrenset antall tilskuere og til sammen fire trenere. 19. mai 2020 sluttet Gaute Helstrup i jobben for å tiltre som hovedtrener for Tromsø. Espen Olsen tok i tillegg til sportssjefstilling over hovedtreneransvaret. Laget startet sesongen med fem strake tap, hvor fire ble tapt på overtid. Den 7. august, etter 0 seire på 7 kamper, ble Espen Olsen erstattet med Geir Frigård som midlertidig trener. Han ledet laget i 4-2-tapet borte mot Sogndal. Kjetil Rekdal tok deretter over hovedtreneransvaret og ledet laget gjennom 10 seire, 7 uavgjort og 5 tap og tilslutt en 9. plass med 39 poeng.

### 2021– : Eliteserien

Treningskampen mellom HamKam og Tromsø i 2022.
Treningskampen mellom HamKam og Tromsø i 2022.
*Se også Hamarkameratene i 2021, 2022 og 2023.*
HamKam holdt seg som nummer én på tabellen i 27 av 30 mulige serierunder i 2021-sesongen. På 28 kamper sto Hamkam med et snitt på 2,25 poeng per kamp og 6. november 2021 vant Hamkam over Stjørdals-Blink som sikret dem opprykk til Eliteserien. Den 20. desember 2021 ble det kjent at Kjetil Rekdal forlater klubben og blir trener for Rosenborg Ballklub (RBK), etter at de kjøpte Rekdal fri fra kontrakten med HamKam. RBK kjøpte også Geir Frigård som var assistenttrener i HamKam. På jakten etter ny hovedtrener falt valget på Jakob Michelsen fra Danmark. Det ble inngått en toårs-kontrakt. 2022-sesongen endte på en trettendeplass, som sikret plass i Eliteserien for 2023-sesongen. For 2023-sesongen kom de på en ellevte plass i Eliteserien.

Spillerstall
------------

Oppdatert 3. april 2024.


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Nr. |  | Posisjon | Spiller |
| --- | --- | --- | --- |
| 1 | Norges flagg | K | Sander Østraat |
| 2 | Norges flagg | F | Vegard Kongsro |
| 3 | USAs flagg | F | Sam Rogers *(på lån fra Lillestrøm)* |
| 4 | Norges flagg | F | Halvor Rødølen Opsahl |
| 6 | Norges flagg | F | John Olav Norheim |
| 7 | Norges flagg | MB | Kristian Lønstad Onsrud |
| 8 | Danmarks flagg | MB | Oliver Kjærgaard |
| 9 | Norges flagg | A | Henrik Udahl |
| 10 | Norges flagg | A | Moses Mawa |
| 11 | Norges flagg | MB | Tore André Sørås |
| 12 | Sveriges flagg | K | Marcus Sandberg |
| 14 | Nederlands flagg | F | Luc Mares |
| 15 | Norges flagg | MB | William Osnes-Ringen |

 |  | 

| Nr. |  | Posisjon | Spiller |
| --- | --- | --- | --- |
| 16 | Norges flagg | A | Pål Alexander Kirkevold |
| 17 | Norges flagg | MB | Niklas Ødegård *(på lån fra Molde)* |
| 18 | Norges flagg | MB | Gard Simenstad |
| 19 | Sveriges flagg | MB | William Kurtović |
| 20 | Norges flagg | A | Julian Gonstad |
| 21 | Islands flagg | MB | Viðar Ari Jónsson |
| 22 | Norges flagg | F | Snorre Strand Nilsen |
| 23 | Norges flagg | MB | Fredrik Sjølstad  |
| 24 | Norges flagg | MB | Arne Ødegård |
| 25 | Norges flagg | MB | Jonas Rasen |
| 26 | Islands flagg | F | Brynjar Ingi Bjarnason |
| 30 | Sveriges flagg | K | Alexander Nilsson |

 |

### Utlånte spillere

|  |  |  |  |  |
| --- | --- | --- | --- | --- |
| 

| Nr. |  | Posisjon | Spiller |
| --- | --- | --- | --- |

 |

Kjente spillere
---------------

*Se også Kategori:Fotballspillere for HamKam.*

|  |  |  |  |  |
| --- | --- | --- | --- | --- |
| * Tore Antonsen
* Petter Belsvik
* Jan Åge Fjørtoft
* Tor Arne Granerud
* Thorstein Helstad
* Tom Henning Hovi
 |   | * Pål Jacobsen
* Tom Jacobsen
* Stein Karlsen
* Terje Kojedal
* Stein Kollshaugen
* Jan Michaelsen
 |   | * Petter Vaagan Moen
* Einar Rossbach
* Vegard Skogheim
* Ståle Solbakken
* Peter Sørensen
* Finn Thorsen
 |

Statistikk
----------

*For utfyllende statistikk, se Hamarkameratenes statistikk.*
* **Beste serieprestasjon:** Tredjeplass i 1970
* **Beste cup-prestasjon:** Semifinale seks ganger, senest i 1989
* **Største seier hjemme:** 12–0 mot Pors Grenland (28. juli 1991)
* **Største seier borte:** 0–8 mot Ringsaker IF (23. mai 2003)
* **Største tap hjemme:** 0–6 for Bodø/Glimt (1. oktober 1995)
* **Største tap borte:** 9–1 for Rosenborg (9. september 1995)
* **Tilskuerrekord:** 11 500 mot Lillestrøm SK (27. mai 1976)
* **Flest klubbkamper:** Cato Erstad, 506 kamper
* **Flest scoringer:** Knut Eriksen, 360 mål på 320 kamper

Største tap og største seier gjelder fra 1968-sesongen.

Rekruttlaget og Yngres avdeling
-------------------------------

*Se også: 4. divisjon fotball for menn 2018 og* Interkrets G19 2018
**HamKam 2** spiller i 3. divisjon fotball for menn 2023, og trenes av Stig Holmen. Laget består hovedsakelig av juniorspillere og spillere som ikke spiller fast på A-laget.

Rekruttlaget vant 3. divisjon avdeling 6 i 2005 med 19 seire og tre uavgjorte kamper. I kvalifisering til 2. divisjon var Stryn motstander. Hjemme på Briskeby vant de 1–0, mens returkampen endte 5–5. I 2006-sesongen klarte laget i utgangspunktet å beholde plassen i 2. divisjon, men som følge av A-lagets nedrykk fra Eliteserien til 1. divisjon ble rekruttlaget flyttet ned i 3. divisjon. Fra 2007 til 2011 har HamKam 2 vært i 3. divisjon.

I 2008 ble juniorlaget til HamKam nummer to bak Lyn i Interkrets junior. I 2009 klarte derimot Kamma endelig å vinne interkretsserien.

HamKam hadde 1. januar 2006 480 medlemmer i yngres avdeling, og har lag i alle aldersgrupper opp til juniorlag

Logoen
------

Klubblogoen til HamKam består av en orrhane (*Lyrurus tetrix*) i et furutre (*Pinus sylvestris*), med teksten Hamarkameratene og stiftelsesåret 1918 i en sirkel rundt bildet. Orrhanen i treet er hentet fra kommunevåpenet i Hamar, som går tilbake til middelaldertiden. Det nevnes blant annet i Hamarkrøniken fra ca. 1550, hvor det står: «Hammers vaaben det var en vhrhane med udslagen vinger vdi toppen paa it grönt furutræ.»

HamKam i populærkulturen
------------------------

### Film og TV

I den norske filmen *Buddy* fra 2003 er to av hovedpersonene HamKam-supportere, og dette er et gjennomgående tema i filmen. En av de to spilles av Anders Baasmo Christiansen, som selv er fra Hamar.

I 2005 ble dokumentaren *Viktigere enn fotball* vist på TV2. Den handlet om HamKams første sesong i Tippeligaen på mange år, og fulgte særlig Ståle Solbakken, kaptein Peter Sørensen, nevnte Baasmo Christiansen og supporteren Øystein Blystad. Dokumentaren ble senere gitt ut på DVD.

I Brødrene Dal og legenden om Atlant-is vinner de tre brødrene henholdsvis en svinekam, en reinskam og et bilde av HamKam i et samisk game-show.

### Musikk

Den mest kjente HamKam-sangen er Storbandet Flærrs versjon av «Der hvor HamKam-gutta er». Denne er opprinnelig skrevet av den tidligere HamKam-spilleren Kristian Finborud, og originalversjonen er ved bandet Nemesis. I tillegg er det laget en rekke andre sanger, blant annet:

* Evig Troende – «Evig tro»
* Betongkameratene – «Vårt blod i grønt og hvitt» (med Arne Scheie)
* G&W Allstars – «HamKam»
* HamKam anno 2003 – «Vi er Kamma» (skrevet av Tor Inge Martinsen, synges av Per Erik Høsøien og utvalgte HamKam-spillere)
* Ukjent – «Mot mål»
* Knut Erik Østgård og Henning Ramseth – «Hva er grønt og hvitt?»
* Eau De Vill m/ Tore Johnstad, Knut Erik Østgård, Henning Ramseth – «Score mål»
* G&W Allstars – «Der hvor HamKam-gutta er» (ny versjon)
* Bare Egil Band – Hei, Hamkam (Seier'n er vår?) 2020

Noter
-----

1. ↑  **Ham-Kam**, eller **HamKam** som er registrert varemerke, andre skrivemåter er avarter av dette merket

Referanser
----------

1. ↑  Tor Flakstad og Tor Henning Størdal (15. juni 1971): *Denne gangen kunne ikke Adamek annet enn å smile.* Hamar Arbeiderblad, side 9.
2. ↑  Hamar Arbeiderblad.no – Erlandsen stolt av norgesrekord[*død lenke*] (Publisert 29. oktober 2007)
3. ↑  To kamper for nedskallingen Arkivert 12. september 2008 hos Wayback Machine. – artikkel hos fotball.aftenposten.no.
4. ↑  Aftenposten.no – Erlandsen er ferdig Arkivert 14. juni 2009 hos Wayback Machine. (Publisert og besøkt 11. juni 2009)
5. ↑  Dagbladet.no – HamKam trolig reddet fra konkurs (Av Mads Gudim Burheim. Publisert 14. september 2009, besøkt 3. mars 2011)
6. ↑  Aftenposten.no – HamKam vil begjære seg konkurs – håper på hjelp Arkivert 23. desember 2010 hos Wayback Machine. (Av Henning Rugsveen, publisert 21. desember 2010, besøkt 3. mars 2011)
7. ↑  Aftenposten.no – Kommunen redder HamKam igjen Arkivert 18. desember 2010 hos Wayback Machine. (Av Anette Løberg, publisert 16. desember 2010, besøkt 3. mars 2011)
8. ↑  Aftenposten.no – HamKam er reddet Arkivert 26. desember 2010 hos Wayback Machine. (Av Stein-Erik Stormoen. Publisert 23. desember 2010, besøkt 3. mars 2011)
9. ↑  Østlendingen.no – Rullestad ny sjef i HamKam (Av Jan Morten Frengstad, publisert 11. januar 2011, besøkt 3. mars 2011)
10. ↑  NTB (15. oktober 2012): HamKam trekkes to poeng. *nrk.no*
11. ↑  TV2 (5. september 2012): Strømsgodset forsterker med Lehne Olsen. *tv2.no*
12. ↑  Ole Kristian Bakken (7. mai 2013): Samarbeid med mange vinnere Arkivert 4. mars 2016 hos Wayback Machine.. *Norsk Toppfotball*
13. ↑  Mikkel Torpen Hokstad (27. oktober 2013): HamKam kan fortsatt rykke rett opp Arkivert 21. april 2014 hos Wayback Machine.. *100% fotball*
14. ↑  Arve Hovelstuen Blystad (27. februar 2014): Fra minus 23 mill. til pluss 25.000 Arkivert 19. mars 2014 hos Wayback Machine.. *Hamar Arbeiderblad*.
15. ↑  Ivar Arne Nordrum og Stine Vandevjen Olsen (20. april 2014): Fotballkarrieren trolig over for Sildnes. *NRK*
16. ↑  Mathias Bergquist (23. april 2014): HamKam-treneren trekker seg etter bare tre kamper. *Dagbladet*
17. ↑  Tom Haakenstad, Mette Finborud Børresen og Ola Bjørlo Strande: HamKam går mot konkurs. *NRK*
18. ↑  Kai Kristiansen (11. juli 2014). «Ønsker å bygge opp igjen Kamma». *Hamar Arbeiderblad*. Arkivert fra originalen 10. juni 2020. Besøkt 10. juni 2020.
19. ↑  Kai Kristiansen (30. august 2014): Haagenrud ferdig i Kamma Arkivert 31. august 2014 hos Wayback Machine.. *Hamar Arbeiderblad*
20. ↑  Kai Kristiansen (25. februar 2015): Nesten 1,4 millioner i minus Arkivert 2. mars 2015 hos Wayback Machine.. *Hamar Arbeiderblad*
21. ↑  Ola Thorset (24. november 2014): Bergersen bekreftet som HamKam-trener. *Østlendingen*.
22. ↑  TV2 Sporten (2. mai 2016). «Kent Bergersen fikk sparken etter fire kamper». TV2. Besøkt 13. mars 2018.
23. ↑  Bendik Havdal Eriksen (18. mai 2016). «Knappen ferdig i Brumunddal». *Hamar Arbeiderblad*. Arkivert fra originalen 14. mars 2018. Besøkt 14. mars 2018.
24. ↑  Eirik Fure (30. september 2017). «Rykket opp til OBOS-ligaen – nå vil Ståle Solbakkens sønn bli i HamKam». Eurosport Norge. Besøkt 14. mars 2018.
25. ↑  Jacob Sundblom Nygaard (3. januar 2019). «Blir assistent og aktiv på feltet». *Hamar Arbeiderblad*. Besøkt 10. juni 2020.
26. ↑  Jonsson, Joacim (9. november 2021). «HamKam-analyse: Dette er hemmeligheten bak Rekdals suksess». *VG*. Besøkt 9. november 2021. **NB!** Krever *VG+* for å lese.
27. ↑  Nygaard, Jacob Sundblom; Blystad, Arve Hovelstuen (6. november 2021). «Offisielt: HamKam spiller eliteserie 2022 – ville jubelscener i Stjørdal». *Hamar Arbeiderblad*. Arkivert fra originalen 9. november 2021. Besøkt 9. november 2021.
28. ↑  Gamlem, Magnus (20. desember 2021). «Bekreftet: Rekdal er Rosenborgs nye trener». *VG*. Besøkt 9. januar 2022.
29. ↑  Herrebrøden, Øyvind (17. desember 2021). «Opplysninger til VG: Krever minst 1,5 millioner for å slippe Rekdal/Frigård». *VG*. Besøkt 9. januar 2022.
30. ↑  «Jakob Michelsen blir ny HamKam-trener». Hamkam.no. 9. januar 2022. Besøkt 11. januar 2022.
31. ↑  «Eliteserien 2022». fotball.no. 13. november 2022. Besøkt 30. januar 2023.
32. ↑  *resultater.nrk.no*. Besøkt 11. desember 2023.  Manglende eller tom `|tittel=` (hjelp)
33. ↑  A-lag Herrer
34. ↑  H-A.no – Bare Egil med fersk HamKam-sang – sportssjef Olsen mener det er en ære Arkivert 6. august 2020 hos Wayback Machine. (Av Arve Hovelstuen Blystad og Kristian Einang. Publisert 14. februar 2020, besøkt 15. august 2020)

Litteratur
----------

* Gjerdåker, Brynjulv et. al. (1998). *Stiftstad og bygdeby: Hamars historie 1935–1991*. Hamar: Hamar kommune. ISBN 82-994906-1-8.
* Martinsen, Tor Inge (2003). *Ballbesettelse: fortellinger om fotball, en klubb, en oppvekst*. Vallset: Oplandske bokforlag. ISBN 82-7518-106-2.
* Martinsen, Tor Inge (2005). *Vi er grønne - vi er hvite: Med HamKam i Tippeligaen 2004*. Hamar: Pan forlag. ISBN 82-92528-03-2.
* Skogvold, Joakim (2008). *HamKam quiz*. Oslo: Aller forlag. ISBN 978-82-8156-072-7.

Eksterne lenker
---------------

* (no) Offisielt nettsted Rediger på Wikidata

* (en) Hamarkameratene – kategori av bilder, video eller lyd på Commons Rediger på Wikidata
* (en) Hamarkameratene – Olympedia Rediger på Wikidata

* (no) Hamarkameratene – Norges Fotballforbund Rediger på Wikidata
* Briskebybanden.com – Uavhengig supporterklubb av HamKam Arkivert 9. januar 2016 hos Wayback Machine.
* Hamar Arbeiderblads Ham-Kam-magasin Arkivert 30. mars 2014 hos Wayback Machine.
* Østlendingens Ham-Kam-magasin

| * v
* d
* r
Idrett i Hamar |
| --- |
| Fleridrettslag | Hamar Idrettslag (fotball, bandy) • Hamar Skiklubb • Hamarkameratene • Ridabu Idrettslag • Storhamar Idrettslag (fotball, håndball, ishockey, kunstløp) | Hamars kommunevåpen |
| Særidrettslag | Ajer Innebandyklubb • Briskebyen Bowlingklubb • Fotballaget Fart • Hamar Judoklubb • Hamar Ruins • Hamar Skateklubb • Hamar Taekwondoklubb • Hamar Volleyballklubb • Hwa Rang Hamar • MBK Domkirkeodden • NMK Hamar • Vang Fotballag • Vang Skiløperforening |
| Idrettsanlegg | Ankerskogen svømmehall • Black River Park • Boligpartner Arena • Briskeby gressbane • Børstad idrettspark • Børstad kunstgress • (Hamar stadion) • Lierberget hoppsenter • Hamar OL-Amfi • Prestrudbana • Prestrudhallen • Storhamar Ishall • Vang gras • Vikingskipet |


| * v
* d
* r
Hamarkameratene |
| --- |
| Sesongartikler | 
* 1946–47
* 1947–48
* 1948–49
* 1949–50
* 1950–51
* 1951–52
* 1952–53
* 1953–54
* 1954–55
* 1955–56
* 1956–57
* 1957–58
* 1958–59
* 1959–60
* 1960–61
* 1961–62
* 1963
* 1964
* 1965
* 1966
* 1967
* 1968
* 1969
* 1970
* 1971
* 1972
* 1973
* 1974
* 1975
* 1976
* 1977
* 1978
* 1979
* 1980
* 1981
* 1982
* 1983
* 1984
* 1985
* 1986
* 1987
* 1988
* 1989
* 1990
* 1991
* 1992
* 1993
* 1994
* 1995
* 1996
* 1997
* 1998
* 1999
* 2000
* 2001
* 2002
* 2003
* 2004
* 2005
* 2006
* 2007
* 2008
* 2009
* 2010
* 2011
* 2012
* 2013
* 2014
* 2015
* 2016
* 2017
* 2018
* 2019
* 2020
* 2021
* 2022
* 2023
* 2024

 |
| Annet | 
* Briskeby gressbane
* Briskebybanden
* Hamarkameratenes statistikk

 |

| * v
* d
* r
Eliteserien 2024 |
| --- |
| Lag | 
* Bodø/Glimt
* Brann
* Fredrikstad
* Haugesund
* HamKam
* KFUM
* Kristiansund
* Lillestrøm
* Molde
* Odd
* Rosenborg
* Sandefjord
* Sarpsborg 08
* Strømsgodset
* Tromsø
* Viking

 |
| Serierunder | 
* 1
* 2
* 3
* 4
* 5
* 6
* 7
* 8
* 9
* 10
* 11
* 12
* 13
* 14
* 15
* 16
* 17
* 18
* 19
* 20
* 21
* 22
* 23
* 24
* 25
* 26
* 27
* 28
* 29
* 30
* Kvalifisering

 |
| Statistikk | 
* Rundestatistikk
* Målscorere
* Selvmål
* Straffer
* Hat-tricks
* Målgivende pasninger
* Holdt nullen
* Gule kort
* Røde kort
* Kort etter klubb
* Tilskuertall

 |
| Lagartikler for 2024 | 
* Bodø/Glimt
* Brann
* Fredrikstad
* HamKam
* Haugesund
* KFUM
* Kristiansund
* Lillestrøm
* Molde
* Odd
* Rosenborg
* Sandefjord
* Sarpsborg 08
* Strømsgodset
* Tromsø
* Viking

 |

| * v
* d
* r
3. divisjon fotball for menn, avdeling 2, 2024 |
| --- |
|  | 
* Brodd
* Fram Larvik
* Madla
* Mandalskameratene
* Odd 2
* Pors
* Sandefjord 2
* Sandnes Ulf 2
* Sola
* Start 2
* Staal Jørpeland
* Vidar
* Vigør
* Vindbjart

 | Norges flagg |

| * v
* d
* r
Herrelag i Indre Østland Fotballkrets 2024 |
| --- |
| Nasjonale serier ifotball for menn(2024) | 

|  |  |
| --- | --- |
| Eliteserien | 
* HamKam

 |
| 1. divisjon | 
* Kongsvinger
* Raufoss

 |
| 2. divisjon | 
* Gjøvik/Lyn

 |
| 3. divisjon | 
* Elverum
* HamKam 2
* Kongsvinger 2

 |

 | Norges flaggInnlandet  |
| Regionale serierfotball for menn(2024) | 

|  |  |
| --- | --- |
| 4. divisjon | 
* Brumunddal
* Faaberg
* Flisa
* Gjøvik/Lyn 2
* Gran
* Kolbu/KK
* Lillehammer
* Nybergsund
* Ottestad
* Raufoss 2
* Ridabu
* Skreia
* Toten
* Valdres

 |
| 5. divisjon | 
* DK Leiret
* Elverum 2
* Engerdal
* Follebu
* Furnes
* Grue
* Hamar
* Jømna/Heradsbygd
* Kolbu/KK 2
* Løten
* Moelven
* Nordre Land
* Otta
* Redalen/Biri
* Reinsvoll
* Ringsaker
* Sander
* Stange
* Storhamar
* Søndre Land
* Toten
* Trysil
* Valdres
* Vardal
* Vind
* Vaaler

 |
| 6. divisjon | 
* Bagn
* Biri/Redalen 2
* Brandbu
* Brandval
* Brøttum
* Dombås/Lesja/Lesjaskog
* Eidskog
* Fart
* Follebu 2
* Fron Fotball
* Fron Fotball 2
* Furnes 2
* GBK Lillehammer
* Grinder/Grue 2
* Harestua/Lunner/Grua
* Heidal
* Jømna/Heradsbygd 2
* Jørstadmoen
* Kjellmyra
* Kloppa
* Kvam
* Lillehammer 2
* Lom
* MBK Domkirkeodden
* Moelven 2
* Nes
* Nordbygda
* Nord-Odal/Sander 2
* Nordre Land 2
* Nordre Trysil/Trysil 2
* Nybygda
* Otta 2
* Ottestad 2
* Raufoss 3
* Reinsvoll 2
* Rena
* Ridabu 3
* Ringebu-Fåvang
* Ringsaker 2
* Romedal
* Roterud/Åsmarka
* Skreia 2
* Slidre/Røn
* Storhamar 2
* Sørskogsbygda
* Toten 2
* Valdres 2
* Vallset
* Vang FK
* Vang FL
* Vardal 2
* Vest Torpa/Torpa
* Vind 2
* Vingar
* Vinger
* Vågå
* Vaaler 2
* Øyer-Tretten
* Øystre Slidre

 |

 |

| * v
* d
* r
Klubber i Eliteserien i fotball for menn |
| --- |
| Nåværende (2024) | 
* Bodø/Glimt
* Brann
* Fredrikstad
* HamKam
* Haugesund
* KFUM Oslo
* Kristiansund
* Lillestrøm
* Molde
* Odd
* Rosenborg
* Sandefjord
* Sarpsborg 08
* Strømsgodset
* Tromsø
* Viking

 |
| Tidligere | 
* Aalesund
* Asker
* Berger
* Birkebeineren
* Borg
* Braatt
* Brage
* Briskebyen
* Brodd
* Bryne
* Clausenengen
* Djerv
* Djerv 1919
* Donn
* Drafn
* Drammens BK
* Egersund
* Eik-Tønsberg
* Falken
* Fjell
* Flekkefjord
* Fram Larvik
* Fredensborg
* Freidig
* Fremad
* Frigg
* Fyllingen
* Geithus
* Gjøa
* Gjøvik-Lyn
* Grane
* Greåker
* Halsen
* Hamar
* Hardy
* Haugar
* Holmestrand
* Hødd
* Hønefoss
* Jarl
* Jerv
* Jevnaker
* Kapp
* Kongsberg
* Kongsvinger
* Kragerø
* Kristiansund FK
* Kvik Halden
* Kvik Trondheim
* Larvik Turn
* Lisleby
* Lyn
* Mandalskameratene
* Mesna
* Minde
* Mjølner
* Mjøndalen
* Moelven
* Moss
* National
* Neset
* Nessegutten
* Nordlandet
* Nordnes
* Nydalen
* Nymark
* Orkanger
* Os
* Pallas
* Pors
* Ranheim
* Rapid
* Raufoss
* Rollon
* Sandaker
* Sandefjord BK
* Sandnes Ulf
* Sarpsborg
* Selbak
* Skeid
* Skiens BK
* Skiens Grane
* Skiold
* Skreia
* Slemmestad
* Snøgg
* Sogndal
* Solberg
* Sparta
* Sprint
* Stabæk
* Start
* Stavanger
* Steinkjer
* Storm
* Strindheim
* Strong
* Strømmen
* Tistedalen
* Torp
* Tønsberg-Kameratene
* Tønsberg Turn
* Ulefoss
* Urædd
* Vard Haugesund
* Vardal
* Varegg
* Veblungsnes
* Verdal
* Viggo
* Vigør
* Vikersund
* Voss
* Vålerenga
* Ørn-Horten
* Ålgård
* Årstad

 |
| Maratontabell Eliteserien i fotball for menn |

|  |  |
| --- | --- |
| Oppslagsverk/autoritetsdata | Store norske leksikon **·** VIAF **·** Brønnøysundregistrene
 |